αρχοντος αγιωνος μηνος βουκατιου απεδοτο αρχων καλλια τωι απολλωνι τωι πυθιωι σωμα ανδρειον παιδαριον ωι ονομα νικασιβουλος συνευδοκεοντος και του υιου αυτου διοδωρου τιμας αργυριου μναν δυο και ημιμναιου και ταν τιμαν εχει πασαν. παραμεινατω δε νικασιβουλος παρα αρχωνα ετη τρια δουλευων καθως και ως. αμα δε κα διεξελθηι ο χρονος ο γεγραμμενος ελευθερος εστω νικασιβουλος και ανεφαπτος ποιων ο κα θεληι και αποτρεχων οις κα θεληι. ει δε τις εφαπτοιτο νικασιβουλου επι καταδουλισμωι κυριος εστω ο παρατυχων συλεων και ο βεβαιωτηρ βεβαιουτω τωι θεωι. αρχει του χρονου των τριων ετεων ο μην βοαθοιος ο επι τας αγιωνος αρχας. βεβαιωτηρ νικοστρατος ευδωρου. μαρτυροι αθαμβος αβρομαχου και οι αρχοντες τιμοκλης θρασεα ξενων αριστοβουλου ιδιωται ξενων ξενοκριτου κλεων διονυσιου μεγαρτας αγιων εχεφυλου ατεισιδας πεισιστρατος.
Phokis — Delphi — 140-100 BC
 140-100 BC